section_heading: Poopćena hipoteza kontinuuma
paragraph_text: Poopćena hipoteza kontinuuma tvrdi da ako kardinalnost beskonačnog skupa leži između kardinalnosti beskonačnog skupa S i kardinalnosti partitivnog skupa od S, tada taj skup ima ili kardinalnost skupa S ili partitivnog skupa od S. To jest, za svaki beskonačan kardinal <math>\lambda</math> ne postoji kardinal <math>\kappa</math>, takav da <math>\lambda <\kappa <2^{\lambda}.</math> Ekvivalentan uvjet jest da <math>\aleph_{\alpha+1}=2^{\aleph_\alpha}</math> za svaki ordinal <math>\alpha.</math> Bet broj pruža alternativnu notaciju za ovaj uvjet: <math>\aleph_\alpha=\beth_\alpha</math> za svaki ordinal <math>\alpha.</math>